Ha setu un noz ma oamp aet da Bleheneg da selaou doc ' h Celtas Cortos . . . n ' hor boa ket profitet kement ag ar strollad rock fiskal - se en arbenn ma n ' anavemp ket mat an tonioù hag ar pozioù c ' hoazh . Met evit achu an nozvezh e oa ur strollad fest - noz : INT . Ne oamp ket ken niverus - se é tañsal , daet oa an dud evit Celtas Cortos kentoc ' h . Bervidant e oa bet an abadenn - dañs , na bout e oa bet achuet krenn abalamour ma oa diwezhat ha ma oa bet goulennet get aozourion an nozvezh lazhiñ an amplioù ! Soñj mat am eus ag an dañsoù dirollet - se , e - mesk ar re blijusañ em buhez dañsour .